《春晓同叶秀翀登七仙坛 其二》
明代·张穆

信有神仙窟，千盘入霭霞。十年思远览，今日笑相誇。

云散方知海，莺啼复见花。夜闻多鹤驭，环佩曳风斜。

作者简介：（1607—1688以后）明末清初广东东莞人，字穆之，号铁桥。工诗，善画马，能击剑。壮年往来吴中，结交知名之士。后归隐罗浮山。所画山水有生气。年八十余，尚步履如飞。有《铁桥山人稿》。